A Bizottság határozata

(2001. augusztus 21.)

a 89/106/EGK Tanács irányelvnek a tetők és fedélhéjazatok külső tűz hatása alatti viselkedésének osztályozása tekintetében történő végrehajtásáról

(az értesítés a C(2001) 2474 számú dokumentummal történt)

(EGT vonatkozású szöveg)

(2001/671/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 20. cikke (2) bekezdésének a) pontjára,

mivel:

(1) A 89/106/EGK irányelv 3. cikkének (2) bekezdése megállapítja, hogy az építési munkáknál a nemzeti, regionális vagy helyi szinten érvényesülő, esetlegesen eltérő védelmi szintek figyelembevétele érdekében szükségessé válhat, hogy az alapvető követelmények tekintetében az értelmező dokumentumokban osztályokat határozzanak meg. "Ezeket a dokumentumokat a 89/106/EGK irányelv értelmező dokumentumairól szóló bizottsági közlemény" [3] formájában adták ki.

(2) A 2. számú értelmező dokumentum 2.2. pontja a "biztonság tűz esetén" alapvető követelmény végrehajtására irányuló számos olyan összefüggő intézkedést sorol fel, amelyek összessége hozzájárul az egyes tagállamokban különböző módon felépíthető tűzbiztonsági stratégia meghatározásához.

(3) A 2. számú értelmező dokumentum 4.2.1. pontja az építmények típusának, használatának, illetve területi elhelyezkedésének, valamint elrendezésének és a biztonsági berendezések rendelkezésre állásának szerepével indokolja az alapvető követelmények különböző szintjeinek szükségességét.

(4) A 2. számú értelmező dokumentum 4.3.1.2.2 bekezdése meghatározza a külső tűznek kitett tetők építési anyagaival szemben támasztott követelményeket.

(5) A tagállamokban fennálló követelmények ezen eltérő fokozatait ki lehet fejezni egy osztályrendszerben, amelyet a 2. számú értelmező dokumentum nem tartalmaz.

(6) A 89/106/EGK irányelv 6. cikkének (3) bekezdése megállapítja, hogy a tagállamok saját területükön csak a Közösség szintjén elfogadott osztályozási rendszer keretein belül és csak az összes, néhány vagy egy osztály használatához kötve határozhatják meg a betartandó teljesítményszinteket.

(7) Mivel nincs egyetlen, teljesen összehangolt vizsgálati módszer, ezért az ebben a határozatban használt osztályozást egy olyan szabványra célszerű alapozni, amely három különböző vizsgálati eljárást foglal magában, amelyek eltérő tűzveszély-forgatókönyvnek felelnek meg. Ez azonban csak átmeneti megoldásnak tekinthető addig, amíg egy teljesen összehangolt vizsgálati módszer kidolgozásával elérhető lesz a teljes összehangolás. Amint ez megvalósul, ezt a határozatot módosítani lehet az új vizsgálati módszer és a kapcsolódó osztályzások figyelembevételével.

(8) Az e határozatban előírt intézkedések összhangban vannak az építésügyi állandó bizottság véleményével,

ELFOGADTA EZT A HATÁROZATOT:

1. cikk

Ezennel létrejön a 89/106/EGK irányelvben említett közösségi osztályozási rendszer a tetők és fedélhéjazatok külső tűz hatása alatti viselkedése tekintetében.

Ezt az osztályozási rendszert a melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 2001. augusztus 21-én.

a Bizottság részéről

Erkki Liikanen

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

[3] HL C 62., 1994.2.28., 1. o.

--------------------------------------------------

MELLÉKLET

PREAMBULUM

A CR 1187:2001 CEN-jelentés és annak későbbi továbbfejlesztett változatai alkalmazandók. A továbbfejlesztett változatnak többek között tartalmaznia kell a CEN-jelentés legújabb változatát, e szabvány ENV vagy EN változatát, a CEN TC 127 2001. május 16-án tartott különleges ülésén született eredmények/megállapodások alapján.

Az alábbi táblázatban látható osztályozás a CR 1187:2001-ben szereplő szabványon alapul. Ez a szabvány három különböző vizsgálati módszert tartalmaz, amelyek különböző tűzveszély-forgatókönyveknek felelnek meg. A vizsgálati módszerek között nincs közvetlen összefüggés, így nincs általánosan elfogadható osztályozási hierarchia közöttük.

Amikor a tagállamok a tetők/fedélhéjazatok külső tűz hatása alatti viselkedéséről rendelkeznek, kiválaszthatják a saját területükön ténylegesen felmerülő tűzveszélyhez illő vizsgálat-/osztálykombinációt, és megállapíthatják a különböző vizsgálatok/osztályok közötti osztályozás nemzeti hierarchiáját.

A 2000/553/EK bizottsági határozat [1] rögzíti azoknak a fedélhéjazat termékeknek (és/vagy anyagoknak) a jegyzékét, amelyekről vizsgálat nélkül fel kell tételezni, hogy megfelelnek a "külső tűz hatása alatti viselkedés" teljesítményjellemzőre vonatkozó követelménynek, amennyiben az építmények tervezésére és kivitelezésére vonatkozó nemzeti előírásokat betartják. Ilyen termékek/anyagok esetén vizsgálat nélkül fel kell tételezni, hogy azok az alábbi táblázat BROOF osztályaiba tartoznak.

JELÖLÉSEK

A három vizsgálati módszer szerinti osztályozások a következők:

- CR 1187:2001, 1. vizsgálat: XROOF(t1), ahol t1 = csak tűz,

- CR 1187:2001, 2. vizsgálat: XROOF(t2), ahol t2 = tűz + szél,

- CR 1187:2001, 3. vizsgálat: XROOF(t3), ahol t3 = tűz + szél + sugárzás.

TE : a külső tűzterjedés kritikus ideje

TP : a tűzáthatolás kritikus ideje

Táblázat

TETŐK/FEDÉLHÉJAZATOK KÜLSŐ TŰZ HATÁSA ALATTI VISELKEDÉSÉNEK OSZTÁLYZÁSA [2]

Vizsgálati módszer | Osztály | Osztályozási kritériumok |

CR1187:2001, 1. vizsgálat | BROOF (t1) | Az összes alábbi feltételnek teljesülnie kell: külső és belső tűzterjedés felfelé < 0,700 m,külső és belső tűzterjedés lefelé < 0,600 m,maximális megégett hossz kívül és belül < 0,800 m,a tűznek kitett oldalról nem hullhat le égő anyag (cseppek vagy törmelék),a tetőszerkezeten nem hatol át égő/izzó részecske,nem keletkezik > 2,5 × 10-5 m2 átmenő lyuk,az összes átmenő lyuk területe < 4,5 × 10-3 m2,a tűz oldalirányú terjedése nem érheti el a mérési terület széleit,nincs belső izzás,"vízszintes" tetőkön a tűzkiterjedés maximális sugara kívül és belül < 0,200 m. |

FROOF (t1) | Nincs előírt teljesítmény |

CR1187:2001, 2. vizsgálat | BROOF (t2) | Mind a 2 m/s, mind a 4 m/s szélsebességnél végzett vizsgálatsorozatnál: a fedélhéjazat és az aljzat átlagosan károsodott hossza £ 0,550 m,a fedélhéjazat és az aljzat maximálisan károsodott hossza £ 0,800 m, |

FROOF (t2) | Nincs előírt teljesítmény |

CR1187:2001, 3. vizsgálat | BROOF (t3) | TE ≥ 30 perc és TP ≥ 30 perc |

CROOF (t3) | TE ≥ 10 perc és TP ≥ 15 perc |

DROOF (t3) | TP > 5 perc |

FROOF (t3) | Nincs előírt teljesítmény |

[1] HL L 235., 2000.9.19., 19. o.

[2] Az osztályok száma jelenleg még vizsgálat alatt áll, és amint a szükséges információk rendelkezésre állnak, módosításra kerül.

--------------------------------------------------